CELEX: 52012DP0045
Language: lv
Date: 2012-02-15 00:00:00
Title: Reglamenta 48. panta 2. punkta grozīšana attiecībā uz patstāvīgajiem ziņojumiem Eiropas Parlamenta 2012. gada 15. februāra normatīvā rezolūcija par Parlamenta Reglamenta 48. panta 2. punkta grozīšanu attiecībā uz patstāvīgajiem ziņojumiem (2011/2168(REG))

30.8.2013   
            
            
               LV
            
            
               Eiropas Savienības Oficiālais Vēstnesis
            
            
               CE 249/66
            
         Trešdiena, 2012. gada 15. februārisReglamenta 48. panta 2. punkta grozīšana attiecībā uz patstāvīgajiem ziņojumiem
   P7_TA(2012)0045
   Eiropas Parlamenta 2012. gada 15. februāra normatīvā rezolūcija par Parlamenta Reglamenta 48. panta 2. punkta grozīšanu attiecībā uz patstāvīgajiem ziņojumiem (2011/2168(REG))
   2013/C 249 E/19
   
      Eiropas Parlaments,
   
               —
            
            
               ņemot vērā Priekšsēdētāju konferences 2011. gada 7. aprīļa lēmumu par patstāvīgajiem ziņojumiem,
            
         
               —
            
            
               ņemot vērā Eiropas Parlamenta priekšsēdētāja 2011. gada 26. aprīļa vēstuli Konstitucionālo jautājumu komitejas priekšsēdētājam,
            
         
               —
            
            
               ņemot vērā Reglamenta 211. un 212. pantu,
            
         
               —
            
            
               ņemot vērā Konstitucionālo jautājumu komitejas ziņojumu (A7-0399/2011),
            
         
               1.
            
            
               pieņem zināšanai Priekšsēdētāju konferences 2011. gada 7. aprīļa lēmumu, kurā noteikts, ka patstāvīgie ziņojumi, ko sagatavo kā gada darbības pārskatus un uzraudzības ziņojumus, kuri uzskaitīti 1. un 2. pielikumā Priekšsēdētāju konferences 2002. gada 12. decembra lēmumam, kas iekļauts Reglamenta XVIII pielikumā (“2002. gada lēmums”), ir jāuzskata par stratēģiskiem ziņojumiem Reglamenta 48. panta 2. punkta izpratnē, un uzdod ģenerālsekretāram lēmumu iekļaut XVIII pielikumā;
            
         
               2.
            
            
               uzskata, ka 2002. gada lēmuma 2. panta 4. punkts ir kļuvis lieks, jo ir pieņemts Eiropas Parlamenta 2007. gada 13. novembra lēmums par Parlamenta Reglamenta grozījumiem atbilstīgi Deputātu nolikumam (1), un uzdod ģenerālsekretāram attiecīgi pielāgot XVIII pielikumu;
            
         
               3.
            
            
               nolemj veikt Reglamentā turpmāk minēto grozījumu;
            
         
               4.
            
            
               atgādina, ka šis grozījums stājas spēkā nākamās sesijas pirmajā dienā;
            
         
               5.
            
            
               uzdod priekšsēdētājam nosūtīt šo lēmumu zināšanai Padomei un Komisijai.
            
         
               SPĒKĀ ESOŠAIS TEKSTS
            
            
               GROZĪJUMS
            
         
               
                  Grozījums Nr. 6
               
            
         
               Reglaments
               48. pants – 2. punkts
            
         
               2.   Rezolūciju priekšlikumi, kas iekļauti patstāvīgajos ziņojumos, Parlamentam jāizskata saskaņā ar īsā izklāsta procedūru, kas noteikta 139. pantā. Šādu rezolūciju priekšlikumu grozījumus pieņem izskatīšanai plenārsēdē tikai tad, ja tos ir iesniedzis referents vai vismaz desmitā daļa Parlamenta deputātu, lai ņemtu vērā jaunu informāciju. Politiskās grupas var iesniegt alternatīvus rezolūciju priekšlikumus saskaņā ar 157. panta 4. punktu. 
                     Šo punktu
                   nepiemēro, ja ziņojuma temats plenārsēdes debatēs var tikt iekļauts kā prioritārs, ja ziņojums ir sagatavots saskaņā ar 41. vai 42. pantā minētajām iniciatīvas tiesībām vai to 
                     var uzskatīt par
                   stratēģisku ziņojumu 
                     saskaņā ar Priekšsēdētāju konferences noteiktajiem kritērijiem
                  .
            
            
               2.   Rezolūciju priekšlikumi, kas iekļauti patstāvīgajos ziņojumos, Parlamentam jāizskata saskaņā ar īsā izklāsta procedūru, kas noteikta 139. pantā. Šādu rezolūciju priekšlikumu grozījumus pieņem izskatīšanai plenārsēdē tikai tad, ja tos ir iesniedzis referents, lai ņemtu vērā jaunu informāciju, vai vismaz desmitā daļa Parlamenta deputātu. Politiskās grupas var iesniegt alternatīvus rezolūciju priekšlikumus saskaņā ar 157. panta 4. punktu. 
                     Komitejas rezolūcijas priekšlikumam un tā grozījumiem piemēro 163. un 167. pantu. Reglamenta 167. pantu piemēro arī tad, ja notiek viens balsojums par alternatīviem rezolūciju priekšlikumiem.
                  
               
            
         
                
            
            
               
                  
                     Pirmo apakšpunktu
                   nepiemēro, ja ziņojuma temats plenārsēdes debatēs var tikt iekļauts kā prioritārs, ja ziņojums ir sagatavots saskaņā ar 41. vai 42. pantā minētajām iniciatīvas tiesībām vai to 
                     atļauts sagatavot kā
                   stratēģisku ziņojumu.
            
         
      (1)  OV C 282 E, 6.11.2008., 106. lpp.